19 iyun kuni Buxoro viloyatining G‘ijduvon tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, shu tumanda yashovchi X.B. “Amirobod” choyxonasi oldida turgan tanishi N.I.ning “Lasetti” rusumli avtomashinani haydab qochib, avtomashinani “Paxtaobod” MFY Ko‘krabot qishlog‘i hududidan o‘tuvchi yo‘l chetida qoldirib, o‘zi voqea joyidan ketib qolgan. Ko‘rilgan choralar natijasida X.B. qo‘lga olindi.